На основу члана 9. став 4. Закона о финансијској подршци породици са децом („Службени гласник РС“, број 16/02, 115/05 и 107/09) и члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13),

Скупштина општине Инђијa, на седници одржаној дана, 21.фебруара 2017. године, донела је

**О Д Л У К У**

**О ОСТВАРИВАЊУ ПРАВА НА ФИНАНСИРАЊЕ ТРОШКОВА**

**ВАНТЕЛЕСНЕ ОПЛОДЊЕ**

**Члан 1.**

Овом Одлуком уређују се услови, начин и поступак остваривања права на финансирање једног покушаја вантелесне оплодње, у текућој буџетској години, из средстава буџета општине Инђија.

**Члан 2.**

У циљу афирмације мера популационе политике, укључивање што већег броја парова у поступак вантелесне оплодње и доприноса широј примени савремених метода лечења неплодности, право из члана 1. ове Одлуке, утврђује се као шире право у односу на права из обавезног здравственог осигурања.

**Члан 3.**

Право на финансирање једног покушаја вантелесне оплодње, у текућој буџетској години, могу да остваре пунолетни и пословно способни жена и мушкарац који воде заједнички живот у складу са законом којим се уређују породични односи – супружници, односно ванбрачни партнери (у даљем тексту: пар), а који су имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање и који нису у текућој буџетској години остварили право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање.

**Члан 4.**

Право на финансирање једног покушаја вантелесне оплодње, у текућој буџетској години, може се остварити у некој од установа из плана мреже здравствених установа на територији Републике Србије, у којима трошкове вантелесне оплодње сноси Републички фонд за здравствено осигурање, као и у приватним установама са којима Републички фонд за здравствено осигурање има закључен уговор.

**Члан 5.**

Трошкови вантелесне оплодње у смислу одредаба ове Одлуке, обухватају трошкове поступка вантелесне оплодње и одобравају се највише у висини од 250.000,00 динара, по пару.

Средства из става 1. овог члана обезбеђују се у буџету општине.

Средства за реализацију ове Одлуке користе се до нивоа предвиђених средстава у буџету општине Инђија за текућу годину.

**Члан 6.**

Пар из члaна 3. ове Одлуке, мора кумулативно испунити следеће услове:

1. да је претходно имао два покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање;

2. да у текућој буџетској години није остварио право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање;

3. да жена у моменту подношења захтева није навршила 44 године живота;

4. да су оба партнера држављани Републике Србије;

5. да оба партнера имају пребивалиште на територији општине Инђија, најмање годину дана пре дана подношења захтева;

6. да остварују право на здравствену заштиту код Републички фонда за здравствено осигурање;

7. да испуњавају здравствене критеријуме које је прописала републичка стручна комисија Министарства здравља за вантелесну оплодњу.

**Члан 7.**

Захтев за финансирање вантелесне оплодње подноси се Општинској управи општине Инђија - Одељењу за друштвене делатности.

Уз захтев из става 1. овог члана прилаже се:

1. потврда Републичког фонда за здравствено осигурање, да су извршена два покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање,

2. оверена изјава да пар није у текућој буџетској години остварио право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање;

3. извод из матичне књиге рођених (за жену);

4. уверење о држављанству Републике Србије;

5. уверење Полицијске станице Инђија о пријави пребивалишта на територији општине Инђија;

6. фотокопија здравствене књижице;

7. предрачун за трошкове поступка вантелесне оплодње, издат од здравствене установе која ће обавити вантелесну оплодњу;

8. доказ да пар испуњава здравствене критеријуме прописане од стране републичке стручне комисије Министарства здравља за вантелесну оплодњу.

Сходно члану 9. и члану 103. став 3. Закона о општем управном поступку („Службени гласник РС, број 18/16) Општинска управа Општине Инђија може по службеној дужности прибавити податке о чињеницама о којима се води службена евиденција кандидата, и то за: извод из матичне књиге рођених, извод из матичне књиге венчаних, уверење о држављанству, уверење Полицијске станице Инђија о пријави пребивалишта на територији општине Инђија, осим ако пар изјави да ће те податке прибавити сам.

**Члан 8.**

За утврђивање испуњености услова за остваривање права на финансирање вантелесне оплодње, образује се Комисија за остваривање права на финансирање вантелесне оплодње (у даљем тексту: Комисија).

Комисија из става 1. овог члана има три члана од којих је један члан лекар специјалиста гинекологије, један психолог и један службеник Одељења за друштвене делатности.

Комисију Решењем именује Председник општине.

Комисија најмање једном месечно разматра пристигле захтеве поштујући редослед примљених захтева са комплетном документацијом, након чега сачињава предлог ранг-листе за доделу средстава за финанасирање вантелесне оплодње и исту доставља надлежном Одељењу за друштвене делатности, ради доношења решења.

Редослед разматрања поднетих захтева за остваривање права на финансирање вантелесне оплодње, утврђује се према датуму и часу када су захтеви запримљени у писарници Општинске управе.

Стручне и административно - техничке послове за Комисију обавља Одељење за друштвене делатности.

**Члан 9.**

Одељење за друштвене делатности доноси решење о утврђивању права на финансирање једног покушаја вантелесне оплодње у текућој буџетској години у року од 15 дана након добијања предлога ранг листе за доделу средстава за финансирање вантелесне оплодње, на основу којег се закључује уговор са паром о коришћењу средстава.

Против решења из става 1. овог члана може се изјавити жалба Општинском већу општине Инђија у року од 15 дана од дана достављања решења.

**Члан 10.**

Средства одобрена на име финансирања вантелесне оплодње преносе се здравственој установи у којој се обавља процес вантелесне оплодње, на основу уговора о коришћењу средстава који се закључује између пара и општине Инђија, према предрачуну из члана 7. став 2. тачка 7. ове Одлуке и решења Одељења за друштвене делатности.

**Члан 11.**

Након обављеног поступка вантелесне оплодње пар је дужан да Одељењу за друштвене делатности достави доказе о извршеном покушају вантелесне оплодње и то: рачун здравствене установе за извршени поступак вантелесне оплодње и извештај о спроведеном процесу вантелесне оплодње, најкасније у року од 30 дана од дана пружене услуге.

У случају недостављања рачуна и извештаја, односно ненаменског трошења пренетих средстава, пар је дужан да пренета средства врати у буџет општине Инђија.

**Члан 12.**

Образац захтева за финансирање вантелесне оплодње саставни је део ове Одлуке.

**Члан 13.**

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:40-103/2017-I Председник,**

**Дана, 21.фебруара 2017.године**

**И н ђ и ј а Милан Предојевић**

|  |
| --- |
| **Образац З-ВТО** |

**ОПШТИНСКА УПРАВА**

**ОПШТИНА ИНЂИЈА**

**Одељење за друштвене делатности**

**ЗАХТЕВ**

**За финансирање вантелесне оплодње из буџета општине Инђија**

|  |  |  |  |  |  |  |  |
| --- | --- | --- | --- | --- | --- | --- | --- |
| **Лични подаци жене:** | | | | |  | | |
| Име | | |  | | | | |
| Презиме | | |  | | | | |
| ЈМБГ | | |  | | | | |
| Адреса (место, улица, број) | | |  | | | | |
| Телефон | фиксни: | | | | | мобилни: | |
| **Лични подаци мушкарца:** | | | |  | | | |
| Име | | |  | | | | |
| Презиме | | |  | | | | |
| ЈМБГ | | |  | | | | |
| Адреса (место, улица, број) | | |  | | | | |
| Телефон | | фиксни: | | | | | мобилни: |

● Под пуном кривичном и материјалном одговорношћу гарантујем за тачност достављених података.

● Сагласан сам да се изврше службене и друге провере достављених података.

|  |  |  |
| --- | --- | --- |
|  |  | Подносилац захтева - жена |
| У Инђији, \_\_\_\_\_\_\_\_\_\_\_\_\_\_\_ 2017. године |  |  |
|  |  | (потпис) |
|  |  | Подносилац захтева - мушкарац |
|  |  |  |

(потпис)

Уз захтев прилажемо:

1. потврда Републичког фонда за здравствено осигурање, да су извршена два покушаја вантелесне оплодње без живо рођеног детета у здравственој установи у којој је трошкове сносио Републички Фонд за здравствено осигурање,
2. оверена изјава да пар није у текућој буџетској години остварио право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање;
3. извод из матичне књиге рођених (за жену);
4. уверење о држављанству Републике Србије;
5. уверење Полицијске станице Инђија о пријави пребивалишта на територији општине Инђија;
6. фотокопија здравствене књижице;
7. предрачун за трошкове поступка вантелесне оплодње, издат од здравствене установе која ће обавити вантелесну оплодњу;
8. доказ да пар испуњава здравствене критеријуме прописане од стране републичке стручне комисије Министарства здравља за вантелесну оплодњу.

**ДАТУМ ПРИЈЕМА ЗАХТЕВА**

\_\_\_\_\_\_\_\_\_\_\_\_\_\_2017.године

**ВРЕМЕ ПРИЈЕМА ЗАХТЕВА**

\_\_\_\_\_\_\_\_\_\_\_\_\_\_\_ час.

(попуњава лице надлежног органа)

**Образложење**

Правни основ за доношењеОдлуке о остваривању права на финансирање трошкова вантелесне оплодње (у даљем тексту: Одлука) садржан је у одредби члана 9. став 4. Закона о финансијској подршци са децом (,,Службени гласник РС", бр. 16/02, 115/05 и 107/09) којом је прописано да општина може, уколико су обезбеђена средства у буџету да утврди и друга права, већи обим права од права утврђеним наведеним Законом и повољније услове за њихово остваривање, и члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), којим је прописано да Скупштина опшине доноси прописе и друге акте.

Разлог за доношење Одлуке садржан је у потреби јачања пронаталитетне политике локалне самоуправе, имајући у виду јако ниске вредности стопе наталитета и опште стопе фертилитета на територији Војводине.

С обзиром на озбиљност последица проблема недовољног рађања деце, посебан значај има борба против неплодности, који је озбиљан здравствени и социјални проблем. Имајући у виду да је потреба за потомством једна од основних људских потреба и права, а тешкоће при његовом остваривању представљају проблем са којим се суочава више од 30% парова у нашој средини, доношењем ове одлуке локална самоуправа даје допринос већој доступности савремених метода лечења неплодности, чиме се омогућава укључење већег броја парова са територије општине Инђија у поступке биомедицински потпомогнутог оплођења.

Одлука је конципирана кроз 13 чланова и то:

Чланом1. Одлуке уређују се услови, начин и поступак остваривања права на финансирање једног покушаја вантелесне оплодње, у текућој буџетској години из средстава буџета општине Инђија.

Чланом 2. Одлуке утврђује се да право на финансирање једног покушаја вантелесне оплодње представља шире право из обавезног здравственог осигурања, а у циљу афирмације мера популационе политике, укључивање што већег броја парова у поступак вантелесне оплодње и доприноса широј примени савремених метода лечења неплодности.

Члан 3. Одлуке прописује који парови имају право на финансирање једног покушаја вантелесне оплодње у текућој буџетској години.

Чланом 4. Одлуке прописује се у којим здравственим установама се може остварити право на финансирање једног покушаја вантелесне оплодње.

Чланом 5. Одлуке одређује се висина трошкова у највишем износу од 250.000,00 динара за један покушај вантелесне оплодње. Средства се обезбеђују се у буџету општине и користе се до нивоа предвиђених средстава у буџету општине Инђија за текућу годину.

Чланом 6. Одлуке прецизирани су кумулативно услови које парови морају испунити да би остварили право на један покушај вантелесне оплодње: да су претходно имали два покушаја вантелесне оплодње без живо рођеног детета у здравственој установи у којој је трошкове сносио Републички фонд за здравствено осигурање; да у текућој буџетској години нису остварили право на трећи покушај вантелесне оплодње у здравственој установи у којој је трошкове сносио Републички фонд за здравствено осигурање; да жена у моменту подношења захтева није навршила 44 године живота; да су оба партнера држављани Републике Србије; да оба партнера имају пребивалиште на територији општине Инђија, најмање годину дана пре дана подношења захтева; да остварују право на здравствену заштиту код Републички фонда за здравствено осигурање; да испуњавају здравствене критеријуме које је прописала Републичка стручна комисија Министарства здравља за вантелесну оплодњу.

Чланом 7. Одлуке прецизира се да се захтев за финансирање вантелесне оплодње подноси Општинској управи општине Инђија - Одељењу за друштвене делатности, као и докази о испуњавању услова предвиђених чланом 6. предлога Одлуке.

На поступак по захтеву примењује се Закон о општем управном поступку („Службени гласник РС, број 18/16).

Чланом 8. Одлуке прописује се образовање Комисије за остваривање права на финансирање вантелесне оплодње, састав, начин рада и друга питања. Комисија има три члана: једног лекара специјалисту гинекологије, један психолог и један службеник Одељења за друштвене делатности. Комисију Решењем именује Председник општине.

Чланом 9. Одлуке прописано је да Одељење за друштвене делатности доноси решење о утврђивању права на финансирање једног покушаја вантелесне оплодње у текућој буџетској години у року од 15 дана након добијања предлога ранг листе за доделу средстава за финансирање вантелесне оплодње. Против решења може се изјавити жалба Општинском већу општине Инђија у року од 15 дана од дана достављања решења.

Чланом 10. Одлуке предвиђено је да средства одобрена на име финансирања једног покушаја вантелесне оплодње преносе се здравственој установи у којој се обавља процес вантелесне оплодње на основу предрачуна који гласи на име и презиме жене и решења Одељења за друштвене делатности.

Чланом 11. Одлуке прописује се да након обављеног поступка вантелесне оплодње пар-корисник средстава је дужан да Одељењу за друштвене делатности достави доказе о извршеном покушају вантелесне оплодње и то: рачун здравствене установе за извршени поступак вантелесне оплодње и извештај о спроведеном процесу вантелесне оплодње, најкасније у року од 90 дана од дана пружене услуге. У случају недостављања рачуна и извештаја, односно ненаменског трошења пренетих средстава, пар – корисник средстава је дужан да пренета средства врати у буџет општине Инђија.

Чланом 12. предвиђен је образац захтева за финансирање вантелесне оплодње.

Одељење за друштвене делатности